L 315/8
SK
Úradný vestník Európskej únie
7.12.2022
Článok 2 Vymedzenie pojmov Na účely tohto nariadenia sa uplatňuje vymedzenie pojmov „poľnohospodársky podnik“, „poľnohospodárska jednotka na spoločnej pôde“, „dobytčia jednotka“ a „využívaná poľnohospodárska plocha“ stanovené v článku 2 písm.
a), b), d) a e) nariadenia (EÚ) 2018/1091.
Okrem toho sa uplatňuje toto vymedzenie pojmov: 1.
„poľnohospodárska činnosť“ sú hospodárske činnosti vykonávané v poľnohospodárstve v súlade s nariadením Európskeho parlamentu a Rady (ES) č. 1893/2006 (21), ktoré patria do rozsahu skupín A.01.1, A.01.2, A.01.3, A.01.4, A.01.5 alebo do rozsahu „udržiavania poľnohospodárskej pôdy v dobrom poľnohospodárskom a environmentálnom stave“ skupiny A.01.6 na hospodárskom území Únie, buď ako jej primárna, alebo sekundárna činnosť; v súvislosti s činnosťami triedy A.01.49 sa zahŕňa len „chov polozdomácnených alebo iných živých zvierat“ s výnimkou chovu hmyzu, a „včelárstvo a výroba medu a včelieho vosku“;
2.
„mliekarenský podnik“ je podnik alebo poľnohospodársky podnik, ktorý nakupuje mlieko alebo v určitých prípadoch mliečne výrobky s cieľom premeniť ich na mliečne výrobky; zahŕňa aj podniky, ktoré zbierajú mlieko alebo smotanu, aby ich úplne alebo čiastočne odovzdali nespracované iným mliekarenským podnikom;
3.
„bitúnok“ je úradne zaregistrovaný a schválený podnik, ktorý má povolenie na zabíjanie a opracovanie zvierat, ktorých mäso je určené na ľudskú spotrebu;
4.
„liaheň“ je podnik na inkubáciu vajec, na liahnutie a dodávku jednodňovej hydiny;
5.
„sledovaná jednotka“ je identifikovateľný subjekt, o ktorom možno získavať údaje;
6.
„doména“ je jeden alebo viacero súborov údajov, ktoré sa vzťahujú na konkrétne témy;
7.
„téma“ je obsah informácií, ktoré sa majú zbierať o sledovaných jednotkách, pričom každá téma zahŕňa jednu alebo niekoľko podrobných tém;
8.
„podrobná téma“ je podrobný obsah informácií, ktoré sa majú zbierať o sledovaných jednotkách v súvislosti s určitou témou, pričom každá podrobná téma pokrýva jednu alebo niekoľko premenných;
9.
„prípravky na ochranu rastlín“ sú prípravky vo forme, v akej sa dodávajú používateľovi, ktoré pozostávajú z účinných látok uvedených v článku 2 ods.
2 nariadenia (ES) č. 1107/2009, zo safenerov uvedených v článku 2 ods.
3 písm.
a) uvedeného nariadenia alebo synergentov uvedených v článku 2 ods.
3 písm.
b) uvedeného nariadenia alebo tieto účinné látky, safenery alebo synergenty obsahujú a ktoré sú určené na jedno z použití opísaných v článku 2 ods.
1 uvedeného nariadenia;
10.
„súbor údajov“ je jedna alebo viacero agregovaných premenných usporiadaných v štruktúrovanej podobe; 11. „premenná“ je charakteristika sledovanej jednotky, ktorá môže nadobudnúť viac než jednu hodnotu zo súboru hodnôt; 12. „vopred skontrolované údaje“ sú údaje overené členskými štátmi na základe dohodnutých spoločných pravidiel validácie, ak existujú; 13. „ad hoc údaje“ sú údaje, ktoré majú osobitný význam pre používateľov v konkrétnom okamihu, ale nie sú súčasťou pravidelných súborov údajov; 14. „administratívne údaje“ sú údaje generované neštatistickým zdrojom, ktorý obvykle vedie verejný alebo súkromný subjekt a ktorého hlavným cieľom nie je poskytovať štatistiku; 15. „metaúdaje“ sú informácie, ktoré sú potrebné na využitie a interpretovanie štatistiky a ktoré štruktúrovaným spôsobom opisujú údaje; 16. „profesionálny používateľ“ je každá osoba, ktorá používa prípravky na ochranu rastlín pri svojej profesionálnej činnosti, vrátane obsluhujúcich pracovníkov, technikov, zamestnávateľov a samostatne zárobkovo činných osôb v odvetví poľnohospodárstva.
(21) Nariadenie Európskeho parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (Ú. v.
EÚ L 393, 30.12.2006, s. 1).